പങ്കാളിയെ തേടി കടയുടെ മുമ്ബില് ബോര്ഡ് തൂക്കി വിദേശത്ത് നിന്നുവരെ ആലോചനാപ്രവാഹം ജാതിമതഭേദമന്യേ ജീവിത പങ്കാളിയെ തേടുന്നു എന്നായിരുന്നു ബോര്ഡ്. ബോര്ഡ് സോഷ്യല് മീഡിയയില് വൈറലായി. ഇതിന് പിന്നാലെ ഓസ്ട്രേലിയയില് നിന്ന് വരെ വിവാഹാലോചനകള് വന്നു എന്ന് ഉണ്ണിക്കൃഷ്ണന് പറയുന്നു. തൃശ്ശൂര്: ജീവിത പങ്കാളിയെ തിരഞ്ഞ് മടുത്ത് സ്വന്തം കടയുടെ മുമ്ബില് ബോര്ഡ് തൂക്കിയിട്ട് കടയുടമ. തൃശ്ശൂര് വല്ലച്ചിറ സ്വദേശി ഉണ്ണിക്കൃഷ്ണനാണ് ഇത്തരത്തില് ഒരു ബോര്ഡ് കടയുടെ മുമ്ബില് സ്ഥാപിച്ചത്. ജാതിമതഭേദമന്യേ ജീവിത പങ്കാളിയെ തേടുന്നു എന്നായിരുന്നു ബോര്ഡ്. ബോര്ഡ് സോഷ്യല് മീഡിയയില് വൈറലായി. ഇതിന് പിന്നാലെ ഓസ്ട്രേലിയയില് നിന്ന് വരെ വിവാഹാലോചനകള് വന്നു എന്ന് ഉണ്ണിക്കൃഷ്ണന് പറയുന്നു. ഉണ്ണികൃഷ്ണന് 33 വയസ്സ് കഴിഞ്ഞു. നാട്ടുകാര് കാണാന് വേണ്ടിയാണ് ഇത്തരത്തില് ഒരു ബോര്ഡ് സ്ഥാപിച്ചത്. ജീവിത പങ്കാളിയെ കിട്ടാതായതോടെ നാട്ടുകാരൊക്കെ കല്യാണമായില്ലേ എന്ന് ചോദിച്ചു തുടങ്ങി. ചോദ്യങ്ങള് തുടര്ന്നതോടെയാണ് ഇത്തരത്തില് ഒരു ബോര്ഡ് വെക്കാന് തീരുമാനിച്ചതെന്ന് ഉണ്ണിക്കൃഷ്ണന് പറഞ്ഞു. ഒരുപാട് ആലോചനകള് വരുന്നുണ്ട്. ഒരുപാട് പേരെ പോയി കാണാനുണ്ട്. ഒറ്റക്ക് പോയി കാണാന് സാധിക്കില്ല. ഇപ്പോള് വന്നിരിക്കുന്ന ആലോചനകളെല്ലാം നോക്കിത്തീരാന് തന്നെ രണ്ട് വര്ഷം എടുക്കുമെന്ന് ഉണ്ണിക്കൃഷ്ണന് പറയുന്നു. ലോട്ടറി കടയിലായിരുന്നു ഉണ്ണിക്കൃഷ്ണന്റെ തുടക്കം. ശേഷം ഒരു ചായക്കട തുടങ്ങി. ഇനി ഒരു ലോട്ടറിയുടെ വലിയ കട തുടങ്ങാനും ചായക്കട റെസ്റ്റോറന്റാക്കി മാറ്റാനും ആലോചനയുണ്ടെന്ന് ഉണ്ണിക്കൃഷ്ണന് പറയുന്നു. സര്ക്കാര് ജോലിക്കാരെയും വൈറ്റ് കോളര് ജോലിക്കാരെയും മതി എന്ന് പറയുന്ന പെണ്കുട്ടികളെ തെറ്റ് പറയാന് പറ്റില്ല. കുട്ടികളൊക്കെ ഇപ്പോള് വിദ്യാഭ്യാസമുള്ളവരാണ്. അവരുടെ വീട്ടുകാരും ഇത്തരത്തില് ചിന്തിക്കും. അത് അവരുടെ സ്വാതന്ത്ര്യമാണ്. നമുക്ക് യോഗമുണ്ടെങ്കില് നമുക്ക് കിട്ടും എന്ന് ഉണ്ണിക്കൃഷ്ണന് പറയുന്നു.